YesAllWomen

**#YesAllWomen**-ը Twitter-ի հեշթեգ է և սոցիալական մեդիա արշավ, որում օգտատերերը կիսվում են կնատյացության և կանանց նկատմամբ բռնության օրինակներով կամ պատմություններով։ Առաջին անգամ օգտագործվել է 2014 թվականին Այլա-Վիսթում սպանություններից հետո միզոգոնիայի մասին առցանց խոսակցություններում, հեշթեգը տարածված էր 2014 թվականի մայիսին և ստեղծվել էր մասամբ ի պատասխան Twitter-ի ''#NotAllMen'' հեշթեգին։ #YesAllWomen-ը զանգվածային արշավ է, որտեղ կանայք կիսվում են ոտնձգությունների և խտրականության վերաբերյալ իրենց անձնական պատմություններով։ Արշավը փորձում էր բարձրացնել իրազեկվածությունը սեքսիզմի մասին, որը կանայք զգում են, հաճախ իրենց ծանոթ մարդկանց կողմից։

## Ծագում

 
Կալիֆոռնիայի Այլա-Վիսթում տեղի ունեցած հրաձգությունից հետո, որի հետևանքով վեց մարդ զոհվել և տասնչորսը վիրավորվել է, մարդասպանի կանանց նկատմամբ ատելությունը որակվել է որպես նրա հանցագործությունների գործոններից մեկը։

Այդ սպանություններից հետո Twitter-ի որոշ օգտատերեր առաջ են քաշել այն փաստարկը, որ «ոչ բոլոր տղամարդիկ» են այդպիսին և ունակ նման հանցագործությունների։ Մյուսները, ի պատասխան, ծաղրել են այդ փաստարկները և համարել, որ դրանք պաշտպանական բնույթի են և փորձում են խուսափել անհարմար թեմաներից, ինչպիսիք են կանանց նկատմամբ բռնությունը և սեքսիզմը։

Ի պատասխան «#NotAllMen» հեշթեգի՝ Twitter-ի անանուն օգտատերը ստեղծել է «#YesAllWomen»՝ արտահայտելու համար, որ բոլոր կանայք ենթարկվում են սեքսիզմի և միզոգոնիայի, թեև ոչ բոլոր տղամարդիկ են սեքսիստ։ Որոշ աղբյուրներ հայտնել են, որ հեշթեգը ստեղծողը թվիթերյան @gildedspine օգտատերն է, ինչը որոշ ժամանակ անց հաստատվել է։ Հեշթեգը շատ արագ սկսել են օգտագործել կանայք սոցիալական ցանցերում՝ կիսվելու սեքսիզմի և ոտնձգությունների վերաբերյալ իրենց փորձառություններով։ Որոշ թվիթներ ներառում էին «Ես ընկեր ունեմ»-ը ամենահեշտ միջոցն է տղամարդուն ստիպելու, որ քեզ հանգիստ թողնի, որովհետև նա քեզանից ավելի հարգում է մեկ այլ տղամարդու։

## Տարածում և ազդեցություն
#YesAllWomen-ի առաջին օգտագործումից հետո չորս օրվա ընթացքում հեշթեգը թվիթերում է հայտնվել 1,2 միլիոն անգամ՝ գերազանցելով նախորդներին, որոնք նույնպես ուշադրություն են հրավիրել կանանց նկատմամբ բռնության և սեքսիզմի վրա։ Առաջին օգտագործումից չորս օր անց *[[The Guardian]]*-ի մեկնաբան Ջեսիկա Վալենտին գրել է, որ YesAllWomen հեշթեգն օգնել է ցույց տալ կանանց նկատմամբ ամենօրյա սեքսիզմի տարածվածությունը։ Ռեբեկա Սոլնիթը նկարագրել է այն որպես շրջադարձային կետ, «որում դուք կարող եք տեսնել, թե ինչ փոփոխություններ են տեղի ունենում», նա բնութագրել է սա որպես տղամարդու կատաղություն կանանց նկատմամբ՝ իրենց հուզական կամ սեռական կարիքները չբավարարելու համար։ *Democracy Now*-ին տված հարցազրույցում Սոլնիթը հայտարարել է, որ հեշթեգը օգնել է փոխել այն, թե ինչպես է հասարակությունը խոսում բռնաբարության մասին։ Հոգեբանության դոցենտ Սինթիա Կալկինս Մերկադոն *The Kansas City Star*-ին ասել է, որ հեշթեգը փոխել է իր կարծիքը ամերիկյան հասարակության մեջ միզոգոնիայի տարածվածության մասին և բարձրացրել է կանանց իրազեկվածությունը։ Գրելով *[[The New Yorker]]*-ում, Սաշա Վայսը քարոզարշավն անվանել է «ավելի արդար հասարակության խիստ պահանջ» և գովաբանել է Twitter-ը որպես ակտիվության հզոր միջոց։

### Քննադատություն
*[[The Daily Beast]]*-ի լրագրող Սամանտա Լևինը գրել է, որ 2014 թվականին Այլա-Վիսթում տեղի ունեցած սպանության մասին խոսող կանանց հանդեպ հալածանքը հանգեցնում է նրան, որ բռնության ենթարկված այլ կանայք լուրջ չեն ընդունվի և նույնպես կենթարկվեն հալածանքների։

## Տես նաև
* Me Too
* Քաղաքական լեսբիականություն
* NotAllMen

## Ծանոթագրություններ

## Արտաքին հղումներ
* Postings to #YesAllWomen on Twitter
*Cartoon։  - Political cartoon by Michael Kupperman and David Rees inspired by #YesAllWomwn
*Cartoon։  - Political cartoon by Brian McFadden satirizing "not all men" - Featured in  on June 1, 2014

Կատեգորիա:Բռնություն կանանց նկատմամբ
Կատեգորիա:Ֆեմինիզմ